CELEX: 32020R2041
Language: el
Date: 2020-12-11 00:00:00
Title: Εκτελεστικός κανονισμός (ΕΕ) 2020/2041 της Επιτροπής της 11ης Δεκεμβρίου 2020 για την τροποποίηση του εκτελεστικού κανονισμού (ΕΕ) 2020/585 όσον αφορά τον αριθμό των δειγμάτων που λαμβάνονται και αναλύονται από κάθε κράτος μέλος ενόψει της αποχώρησης του Ηνωμένου Βασιλείου από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (Κείμενο που παρουσιάζει ενδιαφέρον για τον ΕΟΧ)

14.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 420/6
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/2041 ΤΗΣ ΕΠΙΤΡΟΠΗΣ
         της 11ης Δεκεμβρίου 2020
         για την τροποποίηση του εκτελεστικού κανονισμού (ΕΕ) 2020/585 όσον αφορά τον αριθμό των δειγμάτων που λαμβάνονται και αναλύονται από κάθε κράτος μέλος ενόψει της αποχώρησης του Ηνωμένου Βασιλείου από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 29 παράγραφος 2,
         Έχοντας υπόψη τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (2),
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2020/585 της Επιτροπής (3) καθορίζει στο παράρτημα II τον αριθμό των δειγμάτων ανά κράτος μέλος που λαμβάνονται για τους σκοπούς του προγράμματος ελέγχου το οποίο προβλέπεται από τον εν λόγω κανονισμό, προκειμένου να εξασφαλιστεί συμμόρφωση με τα ανώτατα όρια καταλοίπων φυτοφαρμάκων και να εκτιμηθεί η έκθεση του καταναλωτή στα κατάλοιπα φυτοφαρμάκων
                  
               
                     (2)
                  
                  
                     Με την αποχώρηση του Ηνωμένου Βασιλείου από την Ένωση και τη λήξη της μεταβατικής περιόδου στις 31 Δεκεμβρίου 2020, απαιτούνται προσαρμογές για να διασφαλιστεί ότι το πρόγραμμα παραμένει αντιπροσωπευτικό της αγοράς της Ένωσης και ότι ο συνολικός αριθμός δειγμάτων παραμένει επαρκής για την επίτευξη των στόχων του εν λόγω προγράμματος.
                  
               
                     (3)
                  
                  
                     Το Ηνωμένο Βασίλειο συνέβαλε με σημαντικό αριθμό δειγμάτων στο παρελθόν, ανάλογα με το μέγεθος του πληθυσμού του. Στο εξής, ο αριθμός των δειγμάτων που πρέπει να συλλέγονται από το Ηνωμένο Βασίλειο θα πρέπει να προσαρμοστεί όσον αφορά τη Βόρεια Ιρλανδία και ανάλογα με το μέγεθος του πληθυσμού του εν λόγω εδάφους.
                  
               
                     (4)
                  
                  
                     Ο αριθμός των δειγμάτων που συλλέγονται από τα κράτη μέλη θα πρέπει επίσης να προσαρμοστεί ανάλογα, ώστε να διατηρηθεί συνολικά επαρκής αριθμός δειγμάτων σε σχέση με την αιτιολογική σκέψη 3 του εκτελεστικού κανονισμού (ΕΕ) 2020/585.
                  
               
                     (5)
                  
                  
                     Συνεπώς, ο εκτελεστικός κανονισμός (ΕΕ) 2020/585 θα πρέπει να τροποποιηθεί αναλόγως.
                  
               
                     (6)
                  
                  
                     Προκειμένου τα κράτη μέλη να είναι σε θέση να εκπληρώσουν τις υποχρεώσεις τους όσον αφορά την ανάλυση, ο παρών κανονισμός θα πρέπει να τεθεί σε εφαρμογή την 1η Ιανουαρίου 2021.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα II του εκτελεστικού κανονισμού (ΕΕ) 2020/585 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 11 Δεκεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 70 της 16.3.2005, σ. 1.
         
            (2)  ΕΕ L 29 της 31.1.2020, σ. 7.
         
            (3)  Εκτελεστικός κανονισμός (ΕΕ) 2020/585 της Επιτροπής, της 27ης Απριλίου 2020, για ένα συντονισμένο πολυετές πρόγραμμα ελέγχου της Ένωσης για τα έτη 2021, 2022 και 2023 ώστε να εξασφαλιστεί συμμόρφωση με τα ανώτατα όρια καταλοίπων φυτοφαρμάκων και να εκτιμηθεί η έκθεση του καταναλωτή στα κατάλοιπα φυτοφαρμάκων μέσα και πάνω στα τρόφιμα φυτικής και ζωικής προέλευσης (ΕΕ L 135 της 29.4.2020, σ. 1).
      
      
         
            ΠΑΡΑΡΤΗΜΑ
            Στο σημείο 5 του παραρτήματος II του εκτελεστικού κανονισμού (ΕΕ) 2020/585, ο πίνακας αντικαθίσταται από τον ακόλουθο:
            
                        BE
                     
                     
                        15
                     
                  
                        BG
                     
                     
                        15
                     
                  
                        CZ
                     
                     
                        15
                     
                  
                        DK
                     
                     
                        12
                     
                  
                        DE
                     
                     
                        106
                     
                  
                        EST
                     
                     
                        12
                     
                  
                        IE
                     
                     
                        12
                     
                  
                        EL
                     
                     
                        15
                     
                  
                        ES
                     
                     
                        55
                     
                  
                        FR
                     
                     
                        78
                     
                  
                        HR
                     
                     
                        12
                     
                  
                        IT
                     
                     
                        75
                     
                  
                        CY
                     
                     
                        12
                     
                  
                        LV
                     
                     
                        12
                     
                  
                        LT
                     
                     
                        12
                     
                  
                        LU
                     
                     
                        12
                     
                  
                        HU
                     
                     
                        15
                     
                  
                        MT
                     
                     
                        12
                     
                  
                        NL
                     
                     
                        20
                     
                  
                        AT
                     
                     
                        15
                     
                  
                        PL
                     
                     
                        51
                     
                  
                        PT
                     
                     
                        15
                     
                  
                        RO
                     
                     
                        22
                     
                  
                        SI
                     
                     
                        12
                     
                  
                        SK
                     
                     
                        12
                     
                  
                        FI
                     
                     
                        12
                     
                  
                        SE
                     
                     
                        15
                     
                  
                        Ηνωμένο Βασίλειο όσον αφορά τη Βόρεια Ιρλανδία (1)
                        
                     
                     
                        12
                     
                  
                        
                           ΣΥΝΟΛΙΚΟΣ ΑΡΙΘΜΟΣ ΔΕΙΓΜΑΤΩΝ: 683
                        
                     
                  
               (1)  Σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, και ιδίως το άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, ο παρών κανονισμός εφαρμόζεται στο Ηνωμένο Βασίλειο και εντός αυτού όσον αφορά τη Βόρεια Ιρλανδία.